**LITÉRI KÖZÖS ÖNKORMÁNYZATI HIVATAL**

**a 2017. költségvetés III. módosításáról**

A Litéri Közös Önkormányzati Hivatal 2017. évi költségvetésében az alábbi előirányzatok módosítására teszünk javaslatot:

**Bevételi előirányzatok módosítására vonatkozó javaslat**

A Litéri Közös ÖnkormányzatiHivatal bevételi előirányzatainak alakulását az 1. melléklet tartalmazza.

**A működési bevételekre (B4)** átcsoportosítást javaslunk, mert az előző költségvetési módosításnál előirányzat túlfinanszírozás történt. Az átcsoportosítás során a Központi irányítószervi támogatás rovatról (B8) a Működési bevételek rovatra kerül 3 ezer Ft. Az átcsoportosítást kötelező jelleggel végeztük el a havi adatszolgáltatásunk teljesítéséhez.

A túlfinanszírozott összeget jelen módosítással elvonnánk az Egyéb működési bevételek (B411) rovatról, ezzel az Önkormányzat és a Hivatal támogatás-finanszírozási bevétel egyensúlyba kerül.

A Közös Hivatal 2017. évi költségvetésének módosított előirányzata így **58 739 ezer Ft-ra** változik.

**Kiadási előirányzatok módosítására vonatkozó javaslat**

A Litéri Közös ÖnkormányzatiHivatal kiadási előirányzatainak alakulását az 2. melléklet tartalmazza.

A személyi juttatások (K1) előirányzaton 173 ezer Ft csökkenéssel számolunk, mely a közös hivatal dolgozói illetmények év végi teljesítéshez való igazítása érdekében elvégzett átcsoportosítás. Az Egyéb költségtérítésekről (K1110) 171 ezer Ft került átcsoportosításra a Munkáltatót terhelő járulékokra.

A túlfinanszírozás rendezése érdekében javasolt 3 ezer Ft elvonásból 2 ezer Ft érinti a Személyi juttatásokat (K1)

A munkáltatót terhelő járulék (K2) előirányzaton a túlfinanszírozás rendezése érdekében javasolt 3 ezer Ft elvonásból 1 ezer Ft érinti a járulék fő rovatot. Az év végi teljesítésekhez érdekében végzett átcsoportosítás miatt 171 ezer emelést javaslunk.

A Közös Hivatal kiadásainak főösszege a bevételi főösszeggel egyezően **58 739 ezer Ft-ra** módosul.

Kérem, a képviselő-testületet, hogy a Litéri Közös ÖnkormányzatiHivatal 2017. költségvetésének módosítását, az előterjesztés megvitatást követően, a határozati javaslattal elfogadni szíveskedjenek.

Litér, 2018. január 28.

Bencze Éva

jegyző